Vuosina 1889–1894 Warren oli brittiläisen varuskunnan komentajana Singaporessa. Hän sai ylennyksen kenraaliluutnantiksi. Toisessa buurisodassa vuonna 1900 Warren komensi brittien 5. divisioonaa. Hän kärsi tappion buureille Spion Kopin taistelussa ja joutui arvostelun kohteeksi, mutta onnistui myöhemmin saavuttamaan voiton Pieters Hillin taistelussa, mikä auttoi Ladysmithin vapauttamisessa buurien piirityksestä. Buurisodan jälkeen Warren oli komentajana Kapmaassa, sai vuonna 1904 kenraalin arvon ja vetäytyi vuonna 1905 palveluksesta. Hän kuoli 86-vuotiaana keuhkokuumeeseen kotonaan Englannissa.